
[image: image1.png]



PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 22 septembrie 2011

Nr.29/189
RAPORT

asupra propunerii legislative privind modificarea Legii nr. 1/2011 privind educaţia naţională 

(Plx. 451/2011)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 451 din 5 septembrie 2011, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind modificarea Legii nr. 1/2011 privind educaţia naţională.


Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru muncă şi protecţie socială, Comisia pentru egalitatea de şanse între femei şi bărbaţi, avizul Consiliului Legislativ, avizul Consiliului Economic şi Social, precum şi Punctul de vedere al Guvernului.

Propunerea legislativă are ca obiect de reglementare completarea art. 289 din Legea educaţiei naţionale nr. 1/2011, în sensul ca profesorii universitari, membrii ai Academiei Române şi ai academiilor de ştiinţe pe domenii, să rămână în activitate ca titulari, cu normă întreagă şi cu dreptul de a conduce doctorate, peste vârsta de pensionare, pe baza certificatului de sănătate. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La lucrările Comisiei au fost prezenţi 19 deputaţi, din totalul de 27 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: domnul Andrei Gheorghe Kiraly – secretar de stat şi domnul Ioan Ciucă – director în cadrul Ministerului Educaţiei, Cercetării, Tineretului şi Sportului. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 21 septembrie 2011, având în vedere voturile exprimate, respectiv 7 voturi pentru adoptare, 10 voturi împotriva adoptării şi 2 abţineri, Comisia propune Plenului Camerei Deputaţilor respingerea propunerii legislative, din următoarele considerente:


 - prevederile alineatelor (3) şi (4) ale articolului 289 din Legea educaţiei naţionale nr. 1/2011 reglementează problematica rămânerii în activitate a profesorilor universitari, peste vârsta de pensionare; 

- prin promovarea propunerii legislative s-ar crea o discriminarea între profesorii titulari, membri ai Academiei Române sau ai Academiilor de Ştiinţe pe domenii şi ceilalţi profesori universitari. 

ANEXĂ

I. Amendamente admise

	Nr.

crt.
	Legea nr. 1/2011
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Proiect de Lege privind completarea art. 289 din legea Educaţiei Naţionale nr. 1/2011


	Titlul Legii: Lege pentru completarea art.289 din Legea educaţiei naţionale nr. 1/2011 
	Respectarea normelor de tehnică legislativă

	2. 
	---
	Articol unic: După art. 289 din Legea Educaţiei Naţionale nr. 1/2011 se introduce un nou alineat cu următorul cuprins:


	Articol unic. – După alineatul (4) al articolului 289 din Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, se introduce un nou alineat, alin. (5), cu următorul cuprins:
	Respectarea normelor de tehnică legislativă

	3. 
	Art. 289  -  (1) Personalul didactic şi de cercetare se pensionează la împlinirea vârstei de 65 de ani. 

(2) În învăţământul superior de stat, particular şi confesional se interzice ocuparea oricărei funcţii de conducere sau de administrare, la orice nivel al universităţii, după pensionare. Mandatele celor care deţin funcţii de conducere sau de administrare, la orice nivel al universităţii, încetează de drept în cazul persoanelor care au împlinit vârsta de pensionare. Fac excepţie de la aceste reglementari funcţiile de membru al consiliului de administraţie al universităţilor particulare. 

(3) Senatul universitar din universităţile de stat, particulare şi confesionale, în baza criteriilor de performanţă profesională şi a situaţiei financiare, poate decide continuarea activităţii unui cadru didactic sau de cercetare după pensionare, în baza unui contract pe perioada determinata de un an, cu posibilitatea de prelungire anuală conform Cartei universitare, fără limită de vârstă. Senatul universitar poate decide conferirea titlului onorific de profesor emerit, pentru excelenţă didactică şi de cercetare, cadrelor didactice care au atins vârsta de pensionare. Cadrele didactice pensionate pot fi plătite în regim de plata cu ora. 

(4) Cadrele didactice şi de cercetare care conduc doctorate se pensionează la împlinirea vârstei de 65 de ani şi: 

a) pot conduce doctoratele în desfăşurare la data pensionarii până la împlinirea vârstei de 70 de ani; 

b) după împlinirea vârstei de 65 de ani, pot conduce noi studenţi-doctoranzi numai în regim de cotutela împreună cu un cadru didactic şi de cercetare care nu împlineşte vârsta de pensionare pe toată durata desfăşurării doctoratului respectiv. 

(5) Regimul juridic al cumulului salariului cu pensia nu se aplică cadrelor didactice care beneficiază de prevederile alin. (3) şi (4). 
	„Profesorii universitari, membri ai Academiei Române şi ai Academiilor de Ştiinţe pe domenii, înfiinţate prin lege, pot rămâne în activitate ca titulari cu normă întreagă în învăţământ şi cu drept de conducere de doctorat peste vârsta de pensionare, cu acordul instituţiei, respectiv senatul pentru universităţile de stat şi fondatorii pentru universităţile particulare, pe baza certificatului de sănătate”.
	„(6) Profesorii universitari, membri ai Academiei Române sau ai Academiilor de Ştiinţe pe domenii, înfiinţate prin lege, pot rămâne în activitate ca titulari cu normă întreagă în învăţământ şi cu drept de conducere de doctorat peste vârsta de pensionare, cu acordul instituţiei, respectiv senatul pentru universităţile de stat şi fondatorii pentru universităţile particulare, pe baza certificatului de sănătate”.

